17.   כתב תביעה למשמורת
בבית-המשפט לענייני משפחה

ב_________
בעניין:

1. _________ ת"ז _________




2. _________ ת"ז _________ (קטין)




הקטין באמצעות אימו אפוטרופסותו הטבעית




התובעת מס' 1 _________ ושניהם




על-ידי בא-כוחם עורך-דין ____________



מרח' ___________ עיר ___________



טל' ___________ פקס' ___________
("התובעים")




נ ג ד




_______________ ת"ז ___________



מרח' ___________ עיר ___________



טל' ___________ פקס' ___________
("הנתבע")

מהות התביעה: משמורת הילד.

פרשת התביעה

התובעים מתכבדים בזאת להגיש לכב' בית-המשפט הנכבד את תביעתם למזונות כנגד הנתבע הכל כאמור להלן בכתב תביעה זה בהרחבה.

הקדמה:

1.
התובעת 1 (להלן: "התובעת") והנתבע נישאו זל"ז כדמו"י ביום _____________ בעיר _________.

2.
מנשואי הצדדים נולד להם ביום __________ התובע מס' 2 (להלן: "התובע"-"הקטין") – הבן __________.

3.
לתובע אילו הם נישואיו השניים ואילו לתובעת אילו הם נישואיה הראשונים.

4.
מנישואיו הראשונים של התובע לגב' __________ נולדו לתובע שני ילדים כדלקמן:


א.
הבת __________ ביום __________.


ב.
הבן __________ ביום __________. 


(להלן: "ילדי הנתבע מנישואיו הראשונים").

המשבר:

5.
הצדדים הכירו זה את זו ב______________ ועובר לנישואיהם חיו הם יחדיו, תחת קורת גג אחת, בשתי דירות שכורות תוך שהם מנהלים משק בית משותף.

6.
התובעת נישאה לנתבע מתוך אהבה כנה אשר בוערת בליבה אליו אף כיום וזאת למרות שיחסי הצדדים ידעו עליות ומורדות לנוכח התנהגותו הרודנית, המזלזלת והשתלטנית של הנתבע בה.

7.
הנתבע נהג, ועודו נוהג, להטיל טרור ואימה על התובעת באופן שכיום שלל הוא ממנה את הבחירה החופשית לחלוטין. התובעת אינה יכולה לבצע כל מהלך ולו הקל ביותר מבלי שיהיה עליה לדווח על כך לנתבע תחילה ורק לאחר קבלת הסכמתו ו/או יידועו בדבר המהלך היה באפשרותה לבצעו.

8.
התובעת אינה יכולה ללכת לבקר אצל הוריה ביחד עם הבן המשותף אלא-אם-כן קיבלה את אישורו של הנתבע לכך. או התובעת לא יכולה לצאת עם הילד לגן המשחקים אלה אם כן קיבלה את אישורו של הנתבע לכך.

9.
יחס הטרור והאימה של הנתבע כלפי התובעת קיבל אף ביטוי בחוסר העזרה והסיוע של הנתבע בכל הקשור בטיפול בילד המשותף ו/או בהחזקת הבית ותפעולו. הנתבע מלבד הפעם בה דאג לבצע לילד את המקלחת הראשונה אינו יודע ו/או "שכח" לסייע בידי התובעת בכל הקשור בגידולו ו/או טיפולו של הקטין. התובעת היא זו שדואגת לקטין יומם וליל והנתבע אינו תורם מאומה בעניין זה.

10.
יחסו זה של הנתבע והתעלמותו הטוטאלית מצרכי התובעים ו/או הבית גררו לא אחת את הצדדים לוויכוחים בעניין זה מה שגרם למתח מיותר בין הצדדים.

11.
התובעת עובדת כמורה בבית-הספר ______________ ב_____________ והינה נדרשת המסגרת עבודתה להופיע בבית-הספר מידי יום בשעה ___________. משמעות הדבר כי עליה לקום מידי בוקר מוקדם להכין את הקטין לגן, לקחתו אל הגן ומשם להגיע למקום עבודתה במועד. הנתבע אינו תורם בעניין זה מאומה.

12.
לאחר שעות העבודה של התובעת בשעות הצהרים עליה לקבל את הקטין. מכאן ואילך מתחילה משרה נוספת של התובעת והיא הטיפול בקטין ובצרכיו. הקטין אשר חוזר הביתה לאחר שנח את מנוחת הצהרים, דורש מאת התובעת את מלוא תשומת-הלב והתובעת מעניקה לו זאת בחום ואהבה. 

13.
במקביל לטיפול בקטין כאמור לעיל, מנסה התובעת, איך שהוא, לארגן ולסדר את בית המגורים, לדאוג לבישולים ולכביסה נקיה וכו', עד כמה שהדבר ניתן. ויוער, כי לא תמיד הדבר עולה בידה להספיק הכל. הנתבע בשובו מן העבודה נוהג לקטר בפני התובעת כאשר לא צלח בידה לארגן את הבית, דבר אשר היה מוביל לוויכוחי סרק ביניהם שכן כל נסיונות התובעת להסביר לנתבע כי הטיפול בקטין דורש מאמץ והמון תשומת-לב נפלו לאוזניים ערלות.

14.
בחודש _____________ אשתקד פרץ בין הצדדים ויכוח בעניינים הנ"ל והנתבע הבטיח לתובעת לסייע בידה. ואכן, במהלך כ__________ השתנה הנתבע לטובה. הנתבע חדל כמעט מלהטיל אימתו על התובעת והחל לסייע בידה בארגון הבית ובהחזקת הקטין. ברם, סיועו של הנתבע כאמור ארך כחודשיים ימים אשר לאחריהם שב הוא לסורו וחוסר האכפתיות והטרור והאימה שבו לפקוד את התובעת.

15.
ויודגש כי במקביל להגשת תובענה זו הגישה התובעת תביעה למזונות עבורה ועבור הקטין והכל לנוכח המצב הבלתי-נסבל השרוי כיום בבית הצדדים ולאור העובדה כי הנתבע חדל לזון ולכלכל את בית הצדדים כבעבר.

טענות למשמורת הקטין:

16.
הקטין כיום הינו בן ____________ אשר קשור וכרוך אחרי אמו עד עמקי נשמתו אשר מטפלת בו במסירות רבה ובאהבה בעוד שמצד הנתבע הכל בדיוק ההפך.

17.
הטיפול של התובעת בקטין נעשה ברוך, חום ואהבה לקטין. גם בימים שבהם התובעת חולה אין הנתבע מושיט ידו לעזרה בטיפול בקטין ובהחזקתו. הנתבע בעצם אינו מסוגל לטפל בקטין ולצערה של התובעת הקטין אף אינו קשור אליו כלל.


זאת ועוד, מאחר והנתבע נוהג לצאת לעבודתו השכם בבוקר מידי יום ביומו ולשוב בשעות הערב אין לו את הפנאי והזמן להיות עם הקטין. ישנם ימים בשבוע בהם הנתבע לאחר שחזר לבית הצדדים בתום יום העבודה ולאחר שאכל והתקלח, יוצא הוא לבלות עם חברים, דבר הבא על-חשבון הזמן שיכול היה להיות במחיצת הקטין או התובעת. 

18.
טובת הקטין מחייבת כי החזקתו ומשמורתו של הקטין תהיה בידיה של התובעת אשר כאמור היא זו אשר דאגה ודואגת עד כה לגידולו, חינוכו והתפתחותו של הקטין.

19.
הנתבע אשר חווה בעבר גירושין הצהיר והתריע, בפני התובעת כי אם חס וחלילה ייאלץ הוא להיפרד ממנה אין בכוונתו לוותר על הקטין, כפי שוויתר בעבר על שני ילדיו מנישואין קודמים, וכי אם תיווצר הסיטואציה הרי שהוא ילחם בה בכל מאודו ובעיניו כל הדרכים כשרות למימוש מטרה זו. 


התובעת חוששת מאוד כי הנתבע יחטוף לה את הקטין וימנע כל קשר בינה לבינו ביודעו את הקשר ההדוק והחם הקיים ביניהם.

20.
לתובעת חשש כי היה ויודע לנתבע דבר הגשת תובענה זו ותביעת המזונות, שהוגשה במקביל לתביעה זו, ידאג הוא כאמור להרחיק את הקטין ממנה ובכך יגרם לה ולקטין נזק בלתי-הפיך.

21.
התנהגותו הרודנית, המזלזלת של הנתבע כלפי התובעת (גם בנוכחות בני משפחה), אף היא מהווה איום של ממש כלפיה וכלפי הקטין והתובעת חוששת כי יבולע לה היה ודבר הגשת תביעה זו יובא לידיעת הנתבע.

22.
כאמור המדובר בילד קטן בן ______________ וטובתו האבסולוטית מחייבת כי יהיה בחזקתה ובמשמורתה של התובעת.

סמכות בית-המשפט:

23.
לבית-המשפט הנכבד הסמכות המקומית והעניינית לדון בתובענת התובעים כנגד הנתבע לאור מקום מגורי הצדדים.

כללי:

24.
אשר-על-כן יתבקש כב' בית-המשפט הנכבד לזמן הנתבע לדין ולהורות כדלקמן:


א.
כי משמורתו של הקטין והחזקתו תהיה בידי התובעת.


ב.
לאשר את צו המשמורת הזמנית אשר יינתן בתיק זה ולהפכו לקבוע.


ג.
לשלם לתובעת הוצאות משפט ושכר-טרחת עורך-דין + מע"מ כדין.






_________________




__________, עורך-דין






בא-כוח התובעים

